b"\n_START_ARTICLE_\nMarie Ennemond Camille Jordan\n_START_SECTION_\n\xc5\xbdivljenje in delo\n_START_PARAGRAPH_\nJordan je \xc5\xa1tudiral na \xc3\x89cole Polytechnique. Po izobrazbi je bil in\xc5\xbeenir, kasneje je u\xc4\x8dil na \xc3\x89cole Polytechnique in bil profesor na Francoskem kolegiju (Coll\xc3\xa8ge de France)._NEWLINE_Od leta 1881 je bil \xc4\x8dlan Akademije znanosti (Acad\xc3\xa9mie des sciences). Znan je po svojih delih iz algebre in iz teorije funkcij. Prvi je sistemati\xc4\x8dno pojasnil teorijo grup in Galoisovo teorijo. Uvedel je pojem funkcije z omejeno variacijo. Na osnovi njegovih matemati\xc4\x8dnih odkritij se po njem imenujejo: Jordanov izrek v teoriji grup, Jordanova (normalna) matrika, Jordanova normalna oblika, Jordanova krivulja._NEWLINE_Znan je tudi njegov krivuljni izrek iz topologije, ki je nepogre\xc5\xa1ljiv v kompleksni analizi._NEWLINE_Jordan je raziskoval tudi Mathieujeve grupe, prvi znani primer sporadi\xc4\x8dnih grup. Njegovo delo Traite des supstitutions et des equations algebriques iz leta 1870 vsebuje njegova raziskovanja permutacijskih grup. _NEWLINE_Napisal je zelo vplivno delo Cours d'analyse ... (1909 do 1915), idr. S tem delom je zelo vplival na Hardyja in Dysona."